text: [{"text_idx": "#000013", "text": "O BAU kila e dua na ka veivakurabuitaki? O via rogoca?\u200b\u2014 Raica mada na ligamu. Lokia mada na nomu iqaqalo. Tomika mada e dua na ka. E levu na ka o rawa ni cakava ena ligamu, o cakava vinaka tale ga. O kila se o cei e bulia na ligada?\u2014"}, {"text_idx": "#000014", "text": "Io, o Koya ga e bulia na gusuda, ucuda, kei na matada. E buli keda na Kalou, na tama i koya na Qasenivuli Levu. Eda sega li ni marautaka ni bulia na matada na Kalou?\u2014 Eda raica rawa kina e levu na ka. E rawa meda raica na senikau. E rawa meda raica na co drokadroka kei na macawa karakarawa. E rawa sara ga meda raici ira na luve ni manumanu vuka era via kana me vaka o raica ena iyaloyalo oqo. Eda kurabui dina nida raica na veika oqori, se vakaevei?\u2014"}, {"text_idx": "#000024", "text": "Me vaka ni dua e tara na vale, o cei e bulia na senikau, na veikau, kei na manumanu?"}, {"text_idx": "#000027", "text": "Kerei koya me rogoca mada na nona sere na manumanu vuka. Tarogi koya: \u201cO cei e bulia na manumanu qai vakavulici ira mera sere?\u201d Na Kalou. Na Kalou e bulia na lomalagi kei na vuravura kei na veika kece era bula kina! O koya ga e solia na bula."}, {"text_idx": "#000029", "text": "Ena sega ni rawa meda raica na Kalou. E kaya na iVolatabu: \u2018E sega ni rawa vua na tamata me raica na Kalou.\u2019 E sega ni rawa vua e dua na tagane, yalewa, se gone me raica na Kalou. Me kua gona ni dua me droinitaka se bulia e dua na ivakatakarakara ni Kalou. E tukuna sara ga vei keda na Kalou meda kua ni bulia na kena ivakatakarakara. Ena sega ni marau na Kalou ke tiko ena noda vale na veika oqori.\u200b\u2014Lako Yani 20:4, 5; 33:20; Joni 1:18."}, {"text_idx": "#000034", "text": "Eda sega li ni marautaka na noda bula? Eda rawa ni rogoca na nodra sere totoka na manumanu vuka. Eda raici ira na senikau kei na veika tale e so e bulia na Kalou. Eda rawa tale ga ni kania na kakana e solia vei keda na Kalou."}, {"text_idx": "#000039", "text": "O cei e bulia na wasawasa? O cei e bulia na vuravura? Vakavulica na luvemu me kila na veika buli."}, {"text_idx": "#000041", "text": "O kila na imatai ni ka e bulia na Kalou? Drau vulica kei Kelepi na veitaravi ni ka e buli."}]